କାହା ସ୍ଥାନରେ ଖେଳିବେ ଶାର୍ଦ୍ଦୁଲ ଠାକୁର ? ପ୍ଲେଇଙ୍ଗ ଇଲେଭେନ୍ରେ ରହିପାରନ୍ତି ଏହି ସବୁ ଖେଳାଳି... - Prameya News7\nକାହା ସ୍ଥାନରେ ଖେଳିବେ ଶାର୍ଦ୍ଦୁଲ ଠାକୁର ? ପ୍ଲେଇଙ୍ଗ ଇଲେଭେନ୍ରେ ରହିପାରନ୍ତି ଏହି ସବୁ ଖେଳାଳି...\n31/10/2021 at 8:52 AM\nଦୁବାଇ ୩୧।୧୦ : ଟି-୨୦ ବିଶ୍ୱକପରେ ରବିବାର ଦିନ ମୁହାଁମୁହିଁ ହେବେ ଭାରତ-ନ୍ୟୁଜିଲାଣ୍ଡ । ମ୍ୟାଚରେ କଡା ଟକ୍କର ଦେଖିବାକୁ ମିଳିବ । ତେବେ ଆଜିର ଏହି ଗୁରୁତ୍ୱପୂର୍ଣ୍ଣ ମ୍ୟାଚ୍ରେ ଭାରତୀୟ ଟିମ୍ରେ କିଛିଟା ପରିବର୍ତ୍ତନ ଦେଖାଦେଇପାରେ । ନ୍ୟୁଜିଲାଣ୍ଡ ବିପକ୍ଷରେ ଅଧିନାୟକ କୋହଲି ପ୍ଲେଇଙ୍ଗ ଇଲେଭନ୍କୁ ବଦଳାଇପାରନ୍ତି ।\nଅଲ୍ରାଉଣ୍ଡର ଶାର୍ଦ୍ଦୁଲ ଠାକୁରଙ୍କ ପ୍ଲେଇଙ୍ଗ ଇଲେଭନରେ ସାମିଲ କରାଯିବାର ସୂଚନା ମିଳିଛି । ବିରାଟ ହାର୍ଦ୍ଦିକ ପାଣ୍ୟାଙ୍କୁ ପୁଣି ଥରେ ଟିମ୍ ସାମିଲ କରିବା ପକ୍ଷରେ କୋହଲି ଥିବା ଜଣାପଡିଛି । ତେବେ ଶାର୍ଦ୍ଦୁଲ ଠାକୁର କାହା ସ୍ଥାନରେ ଟିମ୍ରେ ସାମିଲ ହେବେ , ସେନେଇ କିଛି ସ୍ପଷ୍ଟ ସୂଚନା ମିଳିନାହିଁ । କିନ୍ତୁ ମିଳିଥିବା କିଛି ତଥ୍ୟ ଅନୁସାରେ ଆଜିର ମ୍ୟାଚ୍ରେ ଭୁବନେଶ୍ୱର କୁମାରଙ୍କୁ ବାଦ୍ ଦେଇ ତାଙ୍କ ସ୍ଥାନରେ ଶାର୍ଦ୍ଦୁଲ ଠାକୁରଙ୍କ ଟିମ୍ରେ ସାମିଲ କରାଯାଇପାରେ । ହେଲେ ଏନେଇ କିଛି ସ୍ପଷ୍ଟ ନିଷ୍ପତ୍ତି ନେଇନାହିଁ ଟିମ୍ ମ୍ୟାନେଜମେଣ୍ଟ ।\nଅଲ୍ରାଉଣ୍ଡର ଶାର୍ଦ୍ଦୁଲ ଠାକୁରଙ୍କର ଏବେକାର ଫର୍ମ ଖୁବ୍ ଭଲ ରହିଛି । ଚଳିତ ଆଇପିଏଲ୍ରେ ସେ ଚମ୍ପିଆନ୍ ଚେନ୍ନାଇ ସୁପରକିଙ୍ଗସ ତରଫରୁ ସର୍ବାଧିକ ଓ୍ୱିକେଟ୍ ନେଇଥିବା ବୋଲର ରହିଛନ୍ତି । ଶାର୍ଦ୍ଦୁଲଙ୍କ ବ୍ୟାଟିଂ ମଧ୍ୟ ଟିମ୍ ପାଇଁ ବେଶ୍ ଲାଭଦାୟକ ହେବ ।\nସେହିପରି ଟିମ୍ ବ୍ୟାଟିଂ ଅର୍ଡରରେ କୌଣସି ପରବର୍ତ୍ତନ କରାଯାଇନପାରେ । ରୋହିତ ଓ ରାହୁଲ ଟିମ୍ ପାଇଁ ଓପନିଂ ଭାର ସମ୍ଭାଳିବାକୁ ଥିବା ବେଳେ ବୋଲର ବରୁଣ ଚକ୍ରବର୍ତ୍ତୀଙ୍କ ସ୍ଥାନରେ ରବିଚନ୍ଦ୍ରନ ଅଶ୍ୱିନୀଙ୍କୁ ସୁଯୋଗ ମିଳିବାର ସମ୍ଭାବନା ରହିଛି ।\nଭାରତଃ ରୋହିତ ଶର୍ମା, ଲୋକେଶ ରାହୁଲ, ବିରାଟ କୋହଲି (ଅଧିନାୟକ), ସୂର୍ଯ୍ୟକୁମାର ଯାଦବ, ରିଷଭ ପନ୍ତ, ହାର୍ଦ୍ଦିକ ପାଣ୍ଡ୍ୟା, ରବୀନ୍ଦ୍ର ଜାଡ଼େଜା, ଭୁବନେଶ୍ୱର କୁମାର/ସର୍ଦୁଲ ଠାକୁର, ମହମ୍ମଦ ସାମି, ଯଶପ୍ରୀତ୍ ବୁମରା, ରବିଚନ୍ଦ୍ରନ ଅଶ୍ୱିନୀ ।\nନ୍ୟୁଜିଲାଣ୍ଡଃ ମାର୍ଟିନ ଗୁପତିଲ, ଡାରିଲ୍ ମିଚେଲ, କେନ୍ ୱିଲିୟମସନ୍ (ଅଧିନାୟକ), ଡେଭନ କନ୍ୱେ, ଗ୍ଲେନ୍ ଫିଲିପ୍ସ, ଜେମ୍ସ ନୀଶମ, ଟିମ୍ ସିଫର୍ଟ, ମିଚେଲ ସାଣ୍ଟନର, ଟିମ୍ ସାଉଦି/ଆଡାମ୍ ମିଲ୍ନେ, ଇଶ୍ ସୋଧି, ଟ୍ରେଣ୍ଟ ବୋଲ୍ଟ ।
